Crimă șocantă în Grecia. O tânără mamă a fost ucisă sub ochii copilului ei.
Uciderea unei tinere mame în fața copilul ei șochează Grecia. Tânăra de 20 de ani a fost omorâtă de hoți, în casa ei dintr-o suburbie din Atena. Soțul femeii a fost legat de hoți, însă acesta a supraviețuit.
O crimă șocantă s-a petrecut, marți, în Grecia. Trei hoți au strangulat o tânără mamă chiar în fața copilului ei de 11 luni, după ce au intrat în casa ei din suburbia Glyka Nera, din Atena, și i-au legat soțul, potrivit polițiștilor.Hoții au plecat cu bani și bijuterii după ce au ucis-o pe tânăra de 20 de ani. Soțul ei, un pilot în vârstă de 33 de ani, a supreviețuit, scrie Reuters.Cei trei hoți au omorât și câinele familiei, pe care ulterior l-au lăsat agățat de gard, au spus polițiștii.Grecii sunt obișnuiți cu crimele tâlharilor, însă sugrumarea femeii în fața copilului ei a șocat presa din Grecia. "Groază la Glyka Nera“, titrează Proto Thema.